stanford-oval/wikipedia huggingface dataset:
Slender: The Eight Pages
Vaikutteet

Pelin julkaisun jälkeen julkaistiin useita muita pelejä jotka perustuivat Slender: The Eight Pagesiin. Pelit olivat etsintätekniikaltaan ja vihollisen ulkomuodoltaan samanlaisia. Suosituimpia pelejä, jotka pohjautuvat Slender: The Eight Pagesiin, ovat Slenderman's Shadow, johon on julkaistu useita karttoja ja Slender-man iOSille, joka saavutti toisen sijan maailmanlaajuisessa App-arvostelussa, jossa sen päihitti vain Bad Piggies. Menestyksestä huolimatta iOS-peliä on kritisoitu tavoitteen puutteesta ja huonosta laadusta. Myös useita modeja on julkaistu. Kehittyneempi versio pelistä tehtiin käyttämällä Source Engineä, joka oli alun pelin nimetty Slender: Sourceksi, mutta tämä aiheutti kritiikkiä ja peli uudelleen nimettiin Facelessiksi.
Vastaanotto

Peli sai positiivisia arvosteluja. Jotkut julkaisut huomauttivat pelin minimalistisesta, mutta tehokkaasta kauhusta, vertaillen sitä moniin toimintapohjaisiin kauhuselviytymispeleihin, kuten uusimpaan Resident Eviliin. Pelisivusto IGN kutsui Slenderiä "puhtaaksi kauhuksi", sanoen että "vain muutama kauhupeli on saanut pelon suoraan sydämeen". "Slender on sen tapainen peli, joka kaivaa sisältäsi sen kauan kadoksissa olleen tunteen, jonka takia haluat pelata peliä uutuusarvosta riippumatta.". Clueless Gamer kuitenkin kritisoi peliä jyrkästi. Conanin mukaan peli oli tylsä ja kritisoi peliä etenkin juoksunopeuden hitaudesta, Slendermanin pelottomuudesta sekä erikoisefektien puutteista.
Pelin virallinen verkkosivu kaatui, kun joukko ihmisiä yrittivät ladata pelin samanaikaisesti, joka johti myöhemmin pelin peililatauksiin Redditin ja myöhemmin MediaFiren kautta.
Aiheesta muualla

Pelin viralliset kotisivut (englanniksi)
Swatch

Swatch GB101 vuodelta 1983.
Swatch on sveitsiläisen Swatch Groupin rannekellomerkki. Sen ensimmäinen kellomallisto, johon kuului kaksitoista mallia, tuli Sveitsin markkinoille 1. maaliskuuta 1983. Malliston kellot olivat edullisia (50 CHF), ja ne koostuivat vain 51 osasta (tavallisesti 91).
Nimi

Swatch-nimi oletetaan usein olevan yhdistetty sanoista Swiss watch (sveitsiläinen kello), mutta se tulee sanoista Second watch.
Tagesschau

| Tagesschau |
| --- | --- |

Tyyli:  uutisohjelma
Kestoaika:  15 min
Alkuperämaa:   Saksa
Alkuperäiskieli:  saksa saksalainen viittomakieli
Verkko:   ARD
Esitetty:  26. joulukuuta 1952 –
Tuotanto
Tuotantoyhtiö(t):  ARD-aktuell
Aiheesta muualla
Virallinen sivusto
IMDb
Tagesschau on televisioyhtiö ARD:n esittämä saksalainen uutisohjelma.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Swartkrans

| Swartkrans |
| --- | --- |
 Swartkransista löytynyt Paranthropus robustus -kallo.
Maailmanperintökohde
Sijainti:  Etelä-Afrikka  25°55′45″S, 27°47′20″E
Tyyppi:  kulttuuri
Kriteerit:  III, VI
Tunnusnumero:  915
Valintahistoria
Valintavuosi:  1999
 
Swartkrans on kalkkikiviluola Etelä-Afrikassa Johannesburgin länsipuolella. Se on muiden lähistön luolien kanssa merkittävä varhaisten Homininien fossiilien löytöpaikka.
Swartkransista löydettiin ensimmäiset Homo ergaster -lajin jäännökset vuonna 1949. Ronald J. Clarke vahvisti 20 vuotta myöhemmin löydösten kuuluvan ihmisten Homo-sukuun. H. ergaster oli ensimmäinen laji, joka edusti Acheulin kulttuuria. Laji käytti myös tulta, ja Swartkransista on löydetty todisteita varhaisesta tulenkäytöstä. Löytöihin kuuluu eläinten luita, jotka ovat palaneet yli 200 asteen lämpötilassa, mihin luonnollinen pensastopalo ei yllä.
Swartkransista on löytynyt kaikkiaan lähes 900 kivi- ja luutyökalua, jotka ovat 1–1,9 miljoonaa vuotta vanhoja. Luola on myös merkittävin lajin Paranthropus robustus löytöpaikka. Swartktrans, Sterkfontein ja Kromdraai valittiin vuonna 1999 Unescon maailmanperintöluetteloon.
Aiheesta muualla

Kuvia tai muita tiedostoja aiheesta Swartkrans Wikimedia Commonsissa
Tagliatelle

Kuivaa tagliatellea.
Tagliatelle
Tagliatelle (ital. tagliatelle, monikollinen, yksikössä tagliatella) on litteän nauhamainen pastamuoto. Se on usein tehty munapastasta. Tagliatelle valmistetaan leikkaamalla nauhoja suuremmasta pastataikinalevystä. Muodon nimi tarkoittaakin leikattua. Tagliatelle kuuluu perinteisesti Bolognan alueen ruokakulttuuriin, ja se tarjoillaan usein jauhelihakastikkeen kanssa.
Tagliatellea myydään usein myös värjättynä esimerkiksi pinaatilla tai tomaatilla. Siitä valmistetaan myös sahareunaisia muotoja, joita kutsutaan italiaksi nimillä tagliatelle ziglinate ja tagliatelle zigrinate. Fettuccine on erityisesti Rooman alueella käytetty pastatyyppi, joka muistuttaa suuresti tagliatellea.
Aiheesta muualla

Kuvia tai muita tiedostoja aiheesta Tagliatelle Wikimedia Commonsissa
Söderön

| Söderön> Maantiede |
| --- | --- |
Saariryhmä:  Turunmaan saaristo
Merialue:  Saaristomeri
Pinta-ala:  1,89 km²
Valtio
Valtio:  Suomi
Maakunta:  Varsinais-Suomi
Kunta:  Kemiönsaari
Väestö
Väkiluku:  2
Infobox OKNimi-testi OK: 
Söderön on saari Kasnäsin länsipuolella Högsåran ja Holman saarien välissä. Kemiönsaaren kunnassa. Söderön on 189 hehtaarin kokoinen ja saarella asuu vakituisesti kaksi henkilöä.
Söderön on kallioinen ja metsäinen. Saaren keskellä on niittyalue Kärret. Saaren asutus sijaitsee sen pohjoislaidalla. Söderönillä sijaitsee kaksi luonnonsuojelualuetta, joista toinen on osa Saaristomeren kansallispuistoa.
Simmer

| ”Simmer” Hayley Williams |
| --- | --- | --- |

Singlen tiedot
 Albumilta: Petals for Armor I Petals for Armor
 Äänitetty : alkuvuosi 2019
 Julkaistu: 22. tammikuuta 2020
 Formaatti: digitaalinen lataus, suoratoisto
 Tekijä(t): Hayley Williams Taylor York Joey Howard
 Tuottaja(t): Taylor York
 Tyylilaji: indie pop
 Kesto: 04.26
 Levy-yhtiö: Atlantic Records
Hayley Williamsin muut singlet
| ”Uncomfortably Numb” 2019 | ”Simmer” 2020 | ”Leave It Alone” 2020 |
Simmer on yhdysvaltalaisen laulaja-lauluntekijä Hayley Williamsin kappale, joka julkaistiin 22. tammikuuta 2020. Se on ensimmäinen single Williamsin ensimmäiseltä sooloalbumilta Petals for Armor. Kappale on mukana myös albumiin liittyvällä Petals for Armor I -EP:llä. Kappaleen ovat kirjoittaneet Williams, Taylor York ja Joey Howard. Tyyliltään sitä on kuvailtu indie popiksi.
Tausta

Williams, York ja Howard kirjoittivat kappaleen vuoden 2019 alussa. Tällöin he eivät vielä tienneet tekevänsä albumia, vaan viettivät vain aikaa ystävien kesken. ”Simmer” on ensimmäinen kappale, johon Williams on kirjoittanut myös basso- ja kitaraosuudet.
Apple Musicin haastattelussa Williams avasi lyhyesti kappaleen taustaa. Hän kuvaili sen kertovan ”tietynlaisesta hyväksikäytöstä ja kostosta”. Hän kirjoitti kappaleen yrittäessään kanavoida tuntemaansa vihaa uudella tavalla sen sijaan, että vain jättäisi sen huomiotta. Zane Lowen haastattelussa Williams arveli, että ei ole aiemmin osannut masennuksensa takia olla vihainen, vaikka syitä olisikin ollut. Hän paljasti tuntevansa häpeää suuttuessaan, eikä sen takia usein kykene käsittelemään asioita kunnolla. Williams vitsaili ”Simmer”-kappaleen kirjoitushetken tuntuneen ”ilmaiselta terapiasessiolta”.
Julkaisu ja vastaanotto

Joulukuussa 2019 Williams kertoi julkaisevansa uutta musiikkia vuonna 2020. Tammikuun aikana Petals for Armor -albumin nimeä kantavalla Instagram-tilillä julkaistiin useita mustia kuvia, joiden kuvateksteinä oli säkeitä silloin vielä tuntemattomasta ”Simmer”-kappaleesta, sekä kolme muutaman sekunnin pituista videopätkää sen musiikkivideolta.  Videoilla esiintyi teksti ”22. tammikuuta”, joka viittasi kappaleen julkaisupäivään. Viimeisellä videolla paljastettiin lopulta tulevan kappaleen nimi. ”Simmer” ensisoitettiin 22. tammikuuta BBC Radio 1 -radiokanavalla. Sen ensimmäisen liveversion Williams esitti 4. helmikuuta saman radiokanavan Live Lounge -ohjelmassa. Ensimmäistä kertaa yleisölle hän esitti kappaleen New Yorkin muotiviikolla Collina Stradan muotinäytöksen päätteeksi 9. helmikuuta 2020.
”Simmer” herätti huomiota etenkin sen karmivan musiikkivideon takia. Kappaleen tyyli yllätti osan musiikkikriitikoista, sillä se ei juurikaan muistuttanut Paramoren tuotantoa. Vulture-lehden Craig Jenkins kehui Williamsin äänenkäyttöä, jolla hän ylläpiti kappaleen uhkaavaa tunnelmaa. Myös Will Richards pani arvostelussaan merkille Williamsin käyttävän aivan päinvastaisia laulutyylejä kuin Paramoren kappaleilla. Hän kuvaili Williamsin sanoituksia hyytäviksi ja kappaletta kokonaisuutena uudenlaiseksi. Cat Zhang puolestaan piti Pitchfork-lehdessä kappaletta sisällöltään kypsänä, mutta toteutukseltaan tylsänä. Hänestä se muistutti Paramoren vuonna 2008 julkaisemaa ”Decode”-kappaletta.
Caroline Polachek julkaisi kappaleesta remix-version 13. maaliskuuta 2020.
Julkaisu ja vastaanotto > Listasijoitukset

| Lista | Sijoitus |
| --- | --- |
 Alternative Songs: 22.
 Hot Rock Songs: 7.
Musiikkivideo

Warren Fun ohjaama musiikkivideo julkaistiin samana päivänä kappaleen kanssa. Siinä on viittauksia Paramoren ”Told You So” -kappaleen musiikkivideoon. Tunnelmaltaan video on synkkä ja kauhuelokuvamainen.
Musiikkivideon alkaessa Williams juoksee alastomana öisessä metsässä. Hän pakenee tässä vaiheessa tuntematonta uhkaa, jota kuvataan punertavalla valolla. Piiloutuminen on vaikeaa, sillä Williamsin rintakehä hohtaa valoa muuten pimeässä metsässä. Juostuaan aikansa Williams löytää talon, joka on sama kuin ”Told You So” -kappaleen musiikkivideolla. Williams menee taloon sisään, kapuaa portaat yläkertaan ja huomaa yhden suljetun oven alta kajastavan valoa. Hän avaa oven ja sen takaa paljastuu kynttilöiden ympäröimä astia, jossa on savea muistuttavaa ainetta. Williams alkaa levittää ainetta iholleen yrittäen peittää itsestään loistavan valon. Vuorotellen edellä mainittujen kohtausten kanssa kuvataan myös metsässä ja talossa laulavaa Williamsia sekä punertavaa valoa, joka lähestyy hiljalleen taloa. Kun valo saavuttaa talon, sen aiheuttajaksi paljastuu tummiin pukeutunut hahmo, joka pitää kasvoillaan maskia. Maskissa on silmien kohdalla aukot, joista työntyy ulos hiuksia. Hahmo kiipeää yläkertaan ja huomaa myös oven alta kajastavan valon. Hahmo avaa oven ilmeisesti olettaen Williamsin olevan sen takana, mutta huone onkin tyhjä palavia kynttilöitä lukuun ottamatta. Samaan aikaan saven peitossa oleva Williams hiipii hahmon taakse ja iskee tätä päähän löytämällään astialla. Hahmo kaatuu, jolloin maski irtoaa. Video päättyy, kun Williams näkee lattialla makaavan takaa-ajajansa ja tajuaa, että uhkaava hahmo onkin hän itse. Maassa makaava Williams on pukeutunut samoin kuin ”Told You So” -kappaleen musiikkivideolla esiintyvä Williams.
Musiikkivideo > Simmer Interlude

Viralliselle musiikkivideolle julkaistiin myös lyhyt jatko-osa otsikolla ”Simmer Interlude”. Tällä videolla aikaisemmasta videosta tuttu ensimmäisenä esiintynyt Williams raahaa elottoman näköisen toisen Williamsin tyhjään huoneeseen ja pitelee tätä hellästi sylissään. Tämän jälkeen Williamsit alkavat hiljalleen peittyä koteloa muistuttavaan verkkoon ja ikään kuin sulautuvat yhdeksi. Kun koteloitunut olento lopulta avaa silmänsä, video päättyy. Tarina jatkuu Williamsin ”Leave It Alone” -kappaleen musiikkivideolla.
Aiheesta muualla

”Simmer”-kappaleen musiikkivideo YouTubessa
”Simmer Interlude” -video YouTubessa
Hayley Williams
| --- | --- |
Studioalbumit:   Petals for Armor  Flowers for Vases / Descansos 
EP:t:   Petals for Armor I  Petals for Armor II  Petals for Armor III  Petals for Armor: Self-Serenades 
Singlet:   ”Simmer”  ”Leave It Alone”  ”Dead Horse” 
Vierailut singleillä:   ”Airplanes”  ”Stay the Night”  ”Vicious Love”  ”Bury It”  ”Uncomfortably Numb” 
Muuta:   Paramore  Paramoren diskografia
Tagnon

| Tagnon |
| --- | --- |
 Kunnantalo
 Tagnon
 Koordinaatit: 49°26′25″N, 4°17′27″E 
Valtio:  Ranska
Alue:  Grand Est
Departementti:  Ardennes
Arrondissementti:  Rethel
Pinta-ala:  
 – Kokonaispinta-ala:  24,0 km²
Väkiluku (2019):  879 
 – Väestötiheys:  36 as./km²
Kunnan numero:  08435
Infobox OKVirheellinen NIMI-arvo: 
Tagnon on kunta Pohjois-Ranskassa Ardennesin departementissa Grand Estin alueella. Se sijaitsee noin 11 kilometriä Rethelin kaupungista lounaaseen.
Saint-Pierren ja Saint-Paulin kirkko
Kunnan keskustassa on keskiaikainen Saint-Pierren ja Saint-Paulin kirkko. Kirkon vanhin osa on 1200-luvulta peräisin oleva apsis. Pohjamuodoltaan kirkko on latinalainen risti, ja tyyliltään se on sekoitus eri aikakausilta. 1500- ja 1600-luvulla käytyjen sotien aikana kirkko on toiminut linnoituksena.
Aiheesta muualla

Kuvia tai muita tiedostoja aiheesta Tagnon Wikimedia Commonsissa
Södertörn

Södertörn kartalla
Södertörn on niemimaa Tukholman läänissä ja Södermanlandin maakunnassa itäisessä Keski-Ruotsissa. Niemimaa sijaitsee Tukholmasta etelään ja sitä rajaavat pohjoisessa Mälaren ja Saltsjön, lännessä Himmelfjärden ja Hallsfjärden sekä idässä ja etelässä Itämeri. Yhteyttä mantereeseen halkoo lännessä Södertäljen kanava ja pohjoisessa Hammarbyleden.
Södertörnin alueella sijaitsee osa Tukholman taajamasta ja suurin osa eteläisen Suur-Tukholman kunnista. Niemimaan korkein kohta on Tornberget Haningen kunnassa. Tornberget sijaitsee 110,9 metriä merenpinnan yläpuolella.
Stadin kadonneet

Stadin kadonneet on stadilainen nykykansanmusiikkiyhtye, joka esittää ja tuo päivänvaloon historian hämärästä vanhoja helsinkiläisiä kansanlauluja, Stadin slangiksi esitettyinä. Yhtye on julkaissut yhden albumin nimeltä On rookis kalsa hima (Playground Music Finland, 2016).
Yhtyeen historiaa

Yhtyeellä ei alun perin ollut nimeä, vaan siihen viitattiin projektin nimellä “Stadin kadonneet styget”. Siitä lyhentämällä syntyi yhtyeen nimi.
Projekti ja yhtye saivat alkunsa, kun laulaja Anna E. Karvonen huomasi, että kaikkialta muualta Suomesta on tallennettu kansanmusiikkia, mutta ei Stadista. Hän meni Suomalaisen Kirjallisuuden Seuran arkistoon, jossa sen työntekijät innostuivat asiasta ja ryhtyivät auttamaan Karvosta. Lisätutkimuksia Karvonen teki Kotimaisten Kielten Tutkimuskeskuksen äänitearkistossa ja Tampereen yliopiston kansanperinteen arkistoissa. Hän on myös haastatellut slangin taitajia, miehensä sukua sekä hyödyntänyt sosiaalista mediaa tutkimuksissaan.
Kävi ilmi, että Helsingin kaduilla ja siltojen alla asunut Johan Knut Harju (1907–76) oli tallentanut paljon lauluperinnettä, mm. 15 laulun sanat. Melodioita löytyi vähemmän, neljä kappaletta. Ne laulut, joihin oli olemassa vain sanat, piti säveltää itse. Myös muutamia uusia lauluja tehtiin kansanperinnettä kunnioittaen.
Samanlainen ongelma oli ollut myös Tuomari Nurmiolla, kun hän levytti kappaleen Oi mutsi, mutsi. Siihen hän oli saanut sanat eräältä stadilaismieheltä, mutta melodiaa ei ollut tallentanut kukaan, joten hän sävelsi melodian itse. Hän myös lisäsi siihen uuden säkeistön, jossa todetaan, että ehkä “brenkku vie tän deegun gravariin”. Yllättäen Karvonen löysikin eräästä arkistonauhasta digitoidulta CD:levyltä kappaleen alkuperäisen melodian. Kyseessä oli vanha arkkiveisuna laulettu melodia, jonka aiemmat sanat olivat olleet “Oi äiti vanha” ja jota kappaletta olivat myös Metrotytöt laulaneet ja sen myös levyttäneet. Karvonen oli jo epäillyt, että tämä saattaisi olla oikea melodia, koska kappaleiden sanoitusten välillä oli niin selkeä yhteys, ja yhtye oli jo harjoitellutkin kappaleen tuolla melodialla. Nyt siis vahvistui, että melodia oli oikea.
Yhtye julkaisi levynsä kesäkuun alussa 2016. Sillä on myös vierailijoita, Tuomari Nurmio, Paleface ja Marjo Leinonen.
Yhtyeen kappaleista

Vanhin kappaleista on Mutsi gamla, jonka melodia on vanha arkkiveisu ja ajoittunee jo Lönnrotin aikaan. Sen ovat levyttäneet Metrotytöt nimellä On äiti vanha. Nyt levytetyn version sanat on slanginnettu arkkiveisusta. Kappaleeseen liittyy tarina, jonka mukaan slangisanat olisivat löytyneet Katajanokan vankilan seinästä, johon ne olisi kirjoitettu verellä.
Morjens Viivi on ukrainalainen kansansävelmä, joka tunnetaan eri puolilla Eurooppaa.
On rookis kalsa hima ajoittuu 1920- ja 1930-luvuille.
Albumi

Albumi On rookis kalsa hima (rooki ‘rangaistusselli vankilassa’) julkaistiin 8.6.2016.
Kappalelista albumin tietojen ja Ylen mukaan.
Albumi > Kappaleet

| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Featuring | Kesto |  |  |  |  |
| 1. | Morjens Viivi | trad. | trad. |  | 4.00 |  |  |  |  |
| 2. | Vihonviimeinen bulttari | Paleface | Milla Viljamaa | Paleface | 4.20 |  |  |  |  |
| 3. | On rookis kalsa hima | trad. | trad. | Tuomari Nurmio | 5.20 |  |  |  |  |
| 4. | Flamma | trad. | trad. |  | 5.24 |  |  |  |  |
| 5. | Snadi kundi | trad. & Antti Tarvainen | A. Kujanpää & R. Aarnio |  | 3.05 |  |  |  |  |
| 6. | Tsilariloru | Antti Tarvainen | Aarnio, Kujanpää, Skopa, Timonen | Paleface & Antti Niilo Aleksanteri Tarvainen | 2.25 |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Featuring | Kesto |  |  |  |  |
| 7. | Fimtsika killaa / Sakilaislaulu | trad. | R. Aarnio | Marjo Leinonen | 4.05 |  |  |  |  |
| 8. | Buli reissu Stadista on Saarijärven rantaan | trad. | trad. |  | 5.10 |  |  |  |  |
| 9. | Snadisti kun kartsalla dallattiin | trad. | trad. |  | 3.06 |  |  |  |  |
| 10. | Stadilainen pisto | G. A. Blomqvist, mukaillut Kullervo Linna | Jean Gilbert |  | 2.38 |  |  |  |  |
| 11. | Hamppari-Kalle | Antti Tarvainen | trad. |  | 4.18 |  |  |  |  |
| 12. | Mutsi gamla | trad., slanginnos Roope Aarnio ja Raija Tervomaa | trad. |  | 5.18 |  |  |  |  |
Albumi > Muusikot

Anna E. Karvonen, laulu, viulu
Roope Aarnio, kitara, mandoliini, banjo, cittern, taustalaulu
Antti Kujanpää, urut, piano, harmoni, taustalaulu
Tuomas Skopa, basso, vislaus, taustalaulu
Tuomas Timonen, rummut, lyömäsoittimet, syntetisaattori
Albumi > Tuotanto

Tuomas Skopa, tuottaja
Ville Liukkonen, Tuukka Nikunen, äänitys
Ville Liukkonen, miksaus
Svante Forsbäck, masterointi
Petri Aarnio, kannet
Aiheesta muualla

Stadin kadonneet styget on hatunnosto Kurvin kundeille
Symbian (yritys)

| Symbian Ltd |
| --- | --- |

Perustettu:  1998
Lakkautettu:  2008
Toimiala:  ohjelmistoteollisuus
Tuotteet:  Symbian
Infobox OKVirheellinen NIMI-arvo: 
Symbian Ltd oli Symbian -mobiilikäyttöjärjestelmää lisensoiva ja kehittävä yritys.
Psion julkaisi kesällä 1997 32-bittisen Epoc-käyttöjärjestelmän. Psionin henkilöt ehdottivat Nokialle Psionin ohjelmisto-osaston irrottamista erilleen. Nokia toi Ericssonin mukaan suunnitteluun ja myöhemmin Motorola otettiin mukaan. 24. kesäkuuta 1998 Symbian paljastettiin.
Symbian Ltd on perustettu vuonna 1998 ja sen omistivat yhteisesti Ericsson, Matsushita, Motorola, Nokia ja Psion.
Syyksi Symbianin perustamiselle on sanottu, että johtavat matkapuhelinvalmistajat halusivat välttää Microsoftin työpöytämonopolin leviämisen mobiililaitteisiin.
Ensimmäinen suurille markkinoille tarkoitettu Symbiania käyttävä älypuhelin oli kesällä 2002 julkaistu Nokia 7650 neljä vuotta yhteisyrityksen perustamisen jälkeen.
Kesäkuussa 2008 Nokia ilmoitti aikeista ostaa Symbianin osakkeet ja julkaista Symbianin ohjelmisto rojaltivapaasti muille yrityksille.
Kauppa valmistui joulukuussa 2008 tarkoituksena muuttaa yhtiö säätiöksi muiden yritysten tuella. Säätiö perustettiin nimellä Symbian Foundation.
Aiheesta muualla

Wikimedia Commonsissa on kuvia tai muita tiedostoja aiheesta .
Symbianin viralliset verkkosivut
Stormin työväentalo Torppa

| Stormin työväentalo Torppa |
| --- | --- |

Osoite:  Pirkanmaantie 626
Sijainti:  Sastamala
Koordinaatit:  61°20′18″N, 23°01′29″E
Valmistumisvuosi:  1910
Rakennuttaja:  Tormin Työväenyhdistys ry
Omistaja:  Tyrvään Demarit ry
Runkorakenne:  hirsi
Julkisivumateriaali:  lauta
Kerrosluku:  1,5
Kerrosala:  n. 155 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Stormin työväentalo on Sastamalan Stormin kylässä sijaitseva työväentalo. Talo on säilynyt hyvin alkuperäisessä asussaan ja sillä on erityisesti rakennus- ja sosiaalihistoriallista arvoa.
Historiaa

Tyrvään Lopen työväenyhdistys perustettiin vuonna 1906, ja se liittyi vielä samana vuonna Sosialidemokraattiseen puolueeseen. Yhdistyksellä oli jäseniä yhteensä 52, joista 44 oli miehiä. Yhdistys muutti nimensä Tormin työväenyhdistykseksi seuraavana vuonna äänestysalueiden sekaannuksen välttämiseksi. Suunnitelmissa oli oma talo, mutta tontin hankinta osoittautui vaikeaksi. Huhtikuussa 1909 yhdistys osti torppari Kalle Pihlajamäeltä Lantulan meijerirakennuksen, jonka rakennuksen aineet Pihlajamäki oli ostanut omiin nimiinsä. Vuotta myöhemmin yhdistys sai lopulta vuokrattua tontin Kuusiston lohkotilan omistajalta Nestori Lehtiseltä. Purettu meijerirakennus kuljetettiin vuokratontille, ja uusi työväentalo valmistui talkoilla vielä samana vuonna 1910.
Talo takavarikoitiin vuonna 1918 ja yhdistystä uhkasi pakkohuutokauppa rahalaitoksen sanottua irti lainat. Tormin yhdistyksen jäseniä menehtyi kansalaissodan tapahtumissa 21 henkilöä.Lapuanliikkeen jäsenet naulasivat talon ovet kiinni vuonna 1931, mutta työväenyhdistyksen jäsenet purkivat naulaukset. Talossa syttyi tulipalo vuonna 1932. Lapualaiset yrittivät saada palon tuhoisammaksi muun muassa rikkomalla suuren osan ikkunoista, mutta tulipalo saatiin kuitenkin sammutettua. Yhdistys vaihtoi nimekseen Stormin työväenyhdistys vuonna 1949.
Rakennus

Talo on rakennettu kallion päälle Pirkanmaantien pohjoispuolelle. Tien eteläpuolella sijaitsee Stormin kylä. Hirsirunkoinen 1½-kerroksinen talo oli alun perin vuoraamaton ja katteena oli päre. Taloa laajennettiin vuonna 1928, jolloin muun muassa kuistia muutettiin. Pärekaton tilalle laitettiin huopakate 1970-luvulla. Rakennusta kunnostettiin myös 1980-luvulla. Talossa on juhlasali näyttämöineen, ravintola, keittiö, eteinen ja pukuhuone.
Nykyinen toiminta

Työväentalo on edelleen alkuperäisessä käytössä. Siellä toimii myös urheiluseura Stormin Teräs ja sitä vuokrataan ulkopuolisille kokous- ja juhlatilana.
Aiheesta muualla

Sastamalan kylät, Stormi
Swatch FIVB World Tour

Kansainvälisen lentopalloliiton (FIVB) Swatch FIVB World Tour on korkein Beach Volleyball turnaussarja. World Tourin rankingin mukaisesti parhaat parit selviytyvät myös lajin MM- ja Olympiaturnauksiin.
Turnaussarja kulkee suurimman sponsorinsa nimellä. Swatch on rannekello- ja ajanottovälinevalmistaja. Naisilla kertyy kesän aikana turnauksia 18 kappaletta, kun taas miehet pelaavat 19 turnausta.
Swatch FIVB World Tour Maarianhamina

Maarianhaminassa järjestettiin 14-19.8.2007 ensimmäistä kertaa beach volleyn World Tourin eli Swatch FIVB World Tourin osakilpailu.
Maarianhaminan turnaus järjestettiin ensimmäistä kertaa FIVB:n historiassa yhteistyönä kahden eri maan Lentopalloliiton kanssa, sillä Maarianhaminan turnaushakemusta tuki myös Ruotsin Lentopalloliitto.
Suomalaisia pelaajia nähtiin turnauksessa runsaasti. Suoraan pääsarjaan suomalaisista pääsivät Nyströmin siskokset Emilia ja Erika, sekä Suomen menestynein naislentopalloilija Riikka Lehtonen yhdessä parinsa Tanja Eteläahon kanssa. Miehissä suoraan pääsarjasta aloittivat Anssi Hakala / Toni Kankaanpää ja Lauri Hakala / Jaakko Keskitalo. Kukaan suomalaispareista ei selviytynyt loppuotteluihin.
Suomutunturi

Kesäinen näkymä Suomun pihaan ja hotelliin
Suomutunturi on 410 metriä korkea vaara Suomen Lapissa, Kemijärven kaupungin eteläosassa, valtatie 5:n kupeessa. Suomutunturilla on matkailu- ja hiihtokeskus, jonka rinteillä on lasketeltu 1960-luvun puolivälistä lähtien.  Suomutunturin alueella kulkee myös pohjoinen napapiiri.